เปิดสมัครรับร้านค้า คืนแวตช็อปตรุษจีน
กรมบัญชีกลางเปิด ร้านค้าลงทะเบียนเข้าโครงการช็อปตรุษจีน
29 ธ.ค. 2561

กรมบัญชีกลางเปิด ร้านค้าลงทะเบียนเข้าโครงการช็อปตรุษจีน
รายงานข่าวจากกระทรวงการคลัง เปิดเผยว่า กรมบัญชีกลางได้เปิดให้ร้านค้าที่มีความประสงค์เข้าดำเนินการตามมาตรการส่งเสริมการชำระเงินเพื่อซื้อสินค้าและบริการและได้คืนภาษีแวต 5% กับผู้ซื้อวงเงินไม่เกิน 2 หมื่นบาท ในช่วงเทศกาลตรุษจีน โดยร้านค้าที่สนใจเข้าร่วมสามารถกรอกแบบฟอร์มสมัครได้ที่กรมบัญชีกลาง สำนักงานคลังจังหวัดทั่วประเทศ หรือดาวน์โหลดได้ที่ www.cgd.go.th ตั้งแต่วันที่ 25 ธ.ค. 2561 เป็นต้นไป
ทั้งนี้ ร้านค้าที่ตั้งในเขตกรุงเทพ มหานครสมัครที่กรมบัญชีกลาง กองบริหารการรับ-จ่ายเงินภาครัฐ อาคาร 9 ชั้น 2 ส่วนร้านค้าที่ตั้งในส่วนภูมิภาค สมัครที่สำนักงานคลังจังหวัด เพื่อบันทึกข้อมูลในระบบอินเทอร์เน็ต และจะรวบรวมข้อมูลให้ธนาคารกรุงไทยทดสอบการรับส่งข้อมูล
สำหรับโครงการผู้ที่ใช้จ่ายผ่าน บัตรเดบิตซื้อสินค้าและบริการในช่วงวันที่ 1-15 ก.พ. 2562 จะได้รับ เงินชดเชยภาษีแวตคืน 5% สูงสุดไม่เกิน 1,000 บาท/คน โดยจ่ายเข้าระบบ พร้อมเพย์ที่ใช้เลขประจำตัวประชาชน โดยเดือน ม.ค. 2562 จะเปิดให้ ผู้ใช้บัตรเดบิตลงทะเบียนเข้าร่วมโครงการ
ภาพประกอบข่าว